Document ID: /roh_data/filtered/fineweb-2-filterrobots_roh.jsonl.gz/23738

Probabla fin da pausa da cumbat en Siria
- Mesemna, 21.9.2016, 15:49
Las attatgas sin in convoi d’agid da las Naziuns Unidas en Siria èn uss ina dimensiun nova en la guerra civila. La pausa da cumbat elavurada dals Stadis Unids e da la Russia è uss probabel maculatura. Ma er ils discurs da pasch paran d’esser periclitads.
Sco pliras medias rapportan e sco l’organisaziun «Union of Medical Care Relief» rapporta lavuravan las persunas mortas per l’organisaziun. In dals collavuraturs sajan il mument en in stadi critic. L’attatga haja destruì dal tuttafatg ils indriz da provediment. Aviuns da cumbat avevan tutgà ina basa da provediment.
Las Naziuns Unidas han per il mument interrut il provediment da la populaziun en Siria cun convois d'agid, quai ha in pledader da las Naziuns Unidas confermà.
RR novitads 12:00